b'\n_START_ARTICLE_\nRazpo\xc4\x8dni zlom\n_START_PARAGRAPH_\nRazpo\xc4\x8dni zlom (angl. burst fracture) je  vrsta kompresijskega zloma vretenca, pri katerem sta prekinjeni sprednja in zadaj\xc5\xa1nja ploskev telesa vretenca s premikom fragmenta v spinalni kanal. Nevrolo\xc5\xa1ki izpad zaradi po\xc5\xa1kodbe je lahko hud. Razpo\xc4\x8dni zlomi so posledica vertikalne kompresije. Ti zlomi so nestabilni in dokaz prenosa velikih sil na telo. Nastanejo na primer v prometnih nesre\xc4\x8dah, zaradi padca z velike vi\xc5\xa1ine, pod veliko hitrostjo ali zaradi na primer epilepti\xc4\x8dnega napada. Potrebna je takoj\xc5\xa1nja hospitalizacija, saj lahko po\xc5\xa1kodba vodi do hude po\xc5\xa1kodbe hrbtenja\xc4\x8de in tudi do paralize. Za diagnostiko je potrebno slikanje z rentgenom ali magnetno resonanco, s \xc4\x8dimer se ugotovi tudi, ali je potreben kirur\xc5\xa1ki poseg.'